open-index/open-wikipedia-markdown huggingface dataset:
Бранко Бјадов

**Бранко Бјадов** — македонски поетм роден е 16 април1939 година во Струмица каде што и починал на 30 декември 2006година.

## Ниографија

Најголемиот дел ос својот живот го поминал во Струмица каде што завршил основно училиште и гимназија. Дипломирал на Филозофскиот факултет во Скопје на групата Југословенска книжевност со македонски јазик.

Бил професор по македонски јазик и директор во Трговското училиште „Цветан Димов“ во Струмица. Долги години бил директор и главен уредник на Радио Струмица и на „Струмички весник“. Работел како новинар-уредник во Радио Телевизија Струмица сè до неговото пензионирање.

Во 2003 година е назначен за претседател на Здружението на дијабетичарите, каде што активно работи сè до неговата смрт во 2006 година. Бил член на Друштвото на писателите на Македонија.

## Наводи

Категорија:Македонски писатели
Категорија:Членови на ДПМ
Категорија:Луѓе од Струмица
Наум Бајо

**Наум Бајо** ( во  -  во ) — македонски писател и новинар.

## Животопис

Завршил Учителско училиште. Ранотел како уредник во НИП Нова Македонија. Во Друштво на писатели на Македонија е член од 2001 година.

Наум Бајо на своја Фејсбук страна објавува записи за исклучителни личности од Струга и Струшко, за светските поети учесници на Струшки вечери на поезијата, за стари струшки занаети, интересни настани и др.

## Дела

* Живот, роман, 1994 година;
* Црвените птици над Рим, роман, 1996 година;
* Часовник од цвеќе, проза, 1997 година;
* Камено сонце, роман, 2000 година;
* Воз за Србија, драма, 2010;

## Наводи

Категорија:Македонски писатели
Категорија:Македонски новинари
Категорија:Југословенски писатели
Категорија:Југословенски новинари
Категорија:Членови на ДПМ
Мирољуб Стојановиќ

**Мирољуб Стојановиќ** - есеист, книжевен критичар, книжевен историчар и теоретичар, преведувач, роден на 26 јануари 1941 година во село Држина Пирот, Србија.

## Животопис

Основно и средно образование завршил во родна Србија, а во Скопје дипломирал на Универзитетот Св. Кирил и Методиј на Филолошкиот факултет Блаже Конески. На истиот факултет и докторирал во 1980 година, на тема: „Книжевно дело на Стале Попов“. Работел како редовен професор на Филолошки факултет во Ниш, каде меѓу останатото предавал Македонска книжевност. Еден е од најголемите промотори и претставувачи на македонска книжевност во Србија. Тој е почесен член е на Друштво на писатели на Македонија.

## Дела
* Книжевната оставнина на Стале Попов, 1982 година;
* Книжевно дело Сталета Попова (на српски), 1982. година;
* Заплањске баладе, 1983;
* У потрази за културним идентитетом, 1985 година;
* Константин Петкович и Црна Гора, 1987 година;
* Сведочења и предвиѓања, 1987 година;
*Во едрата на книжевните немири, 1987 година.

## Наводи

Категорија:Членови на ДПМ
Верољуб Андоновски

**Верољуб Андоновски** македонски новинар и публицист, роден на 22 јануари1938 година во Куманово, починал на 16 окромври 1998 година во Скопје.

## Животопис
Верољуб Андоновски основно и средно училиште завршил во родно Куманово,а дипломирал на Филозофскиот факултет во Скопје (на Групата југословенска книжевност). Уште како студент се ангажирал и работел како новинар во весникот Нова Македонија во 1960 година. Во студентски денови бил член и еден од основачите на факултетскиот книжевен клуб Мугри. 
Од непознати причини, во 1959 година, дружината Мугри била преименувана во Мугри 59, чии основачи, според Иван Чаповски, биле: Верољуб Андоновски,[Мето Петровски, [Иван Чаповски, Бранко Стојановски, Гордана Михаилова - Бошнаковска, Мирољуб Стојановиќ од Ниш, Кирил Бујуклиев, Аце Миленковски и Зоран Павловиќ од Приштина. Според кажувањата на Гордана Михаилова - Бошњаковска, таа членувала во „Мугри 59“ од 1960 до 1963 година.

Верољуб Андоновски го минал сиот работен век од соработник на коментатор и уредник од областа на образованието, науката и културата, уредник на подлистокот за култура Лик, во весникот Нова Македонија. Исто така, голем дел од животот го посветил на пишување фељтони и публикации за расветлување на вистина на македонското минато, од 1970 до крајот на својот живот.

Верољуб Андоновски е татко на македонскиот писател Венко Андоновски и новинарот Ведран Андоновски.

## Дела

Автор е на повеќе публицистички книги за НИП „Нова Македонија“ и на избори од неговите фељтони.

*Предавства и политички убиства. Историски фељтони. Куманово, 1983;
* ВМРО – подем и раскол, Скопје, 1992;
* Основнта на минатото – Ванчо Михајлов, Скопје, 1990;
* Сеништа, 1998,
* Сто години сегашност. Скопје, 2003;

* *Во чекор со државноста*, Прилог за монографија „Нова Македонија“ 1944-1984, Скопје, 1984;
* *Печат на времето – печатот на „Нова Македонија*, Скопје, 1994. С. Мл.

## Наводи

Категорија:Македонски новинари
Категорија:Луѓе од Куманово
Категорија:Луѓе од Скопје
Живко Грозданоски

**Живко Грозданоски** ( ) — македонски писател и книжевен преведувач, актуелен претседател на ДПМ.

## Животопис

Основно образование завршил во Бигор Доленци и во Кичево, а средно во Американската гимназија Нова во Скопје. Дипломирал на Универзитетот Св. Кирил и Методиј на Филолошкиот факултет „Блаже Конески“ на Катедрата за романски јазици и книжевности, на отсекот Италијански јазик и книжевност (сегашната Катедра по италијанистика).

Учествувал на неколку меѓународни резиденции и студиски престои во САД (SEEYLI, Wake Forest University in Winston-Salem, NC, 2004), Италија (Università per Stranieri di Perugia, 2009) и БиХ (Reading Balkans, Sarajevo, 2018). Во октомври 2006 година, во рамките на двонеделната работилница ДоКо ЈоМи во Косовска Митровица го снимил краткиот документарец „Во кафез“, кој следната 2007 година го претставил на Филмскиот фестивал во Кан (Critics’ week).

Неговите дела се преведени на бугарски, грчки, српски, албански, англиски, италијански, словенечки и германски. Преведува од италијански на македонски јазик и обратно. 

## Дела

* *Писмо за Глорија* (роман), Или-или, Скопје, 2022
* *Пет приказни од целиот свет* (книга за деца), Чудна шума, Скопје, 2021 (награда од МАИ за најдобра книга за деца објавена помеѓу два саема на книга во Скопје) 
* *50 раскази - избор од 10 збирки раскази* – (под псевдонимот Жил Менар), Бегемот, Скопје, 2019 (во потесен избор за наградата „Рациново признание“ за 2020&nbsp;г.);
* *Последното име на иднината* (роман), Антолог, Скопје, 2018;
* *Отпечатоци врз коцки мраз* (кратка проза), Темплум, Скопје, 2016 (2009 прво издание);
* *Куфер за тројца* (роман), Или-или, Скопје, 2014 (финалист за наградата „Роман на годината“ на Утрински весник);
* *Приказни за тревите и други приказни* (раскази), Антолог, Скопје, 2011;
* *Песок и свила* (поезија), Гимназија „Нова“, Скопје, 2005

Под логото на „Булевар ослободување“, во 2020 ја има приредено и објавено малата тријазичната антологија, на македонски, грчки и англиски „Да сум на твое место/Αν ιμουν στι θεσι σου/If I were in your place“, во која се застапени 13 македонски автори на кратки книжевни форми (поезија и кратки-кратки раскази).

Живко Грозданоски бил дел од десетина антологии, издадени во Македонија, Србија, Словенија, Италија, Црна Гора, и Австрија.

Преведува од италијански на македонски јазик, меѓу другите автори ги превел: Сара Белтраме, Алесандро Барико, Емануеле Треви, Николо Аманити, Еуџенио Монтале, Итало Звево, Алесандро Барико, и други.

Покрај одреден број македонски поетеси, од македонски на италијански јазик, заедно со преведувачките Роска Стојменова-Вебер и Марианџела Бјанкофиоре ја има преведено и книгата „Зад оној агол ве очекува изненадувањето“ – избор песни и раскази од Влада Урошевиќ на италијански јазик („Dietro quell’angolo vi attende la sorpresa”), која била издадена во Италија, во 2020 година.

## Наводи

Категорија:Македонски писатели
Категорија:Членови на ДПМ
Аеродром Бојник

**Аеродром Бојник**, познат и како **Аеродром Косанчиќ**  () — воен аеродром во селото Косанчиќ, во близина на селото Бојник, околу 22&nbsp;км југоисточно од центарот на градот Лесковац. Областа на аеродромот се состои од 0,42 км², вклучително и некои касарни. Овој аеродром се користел во воздушните битки во Априлската војна на почетокот на Втората светска војна.

## Поврзано

* Ѓавоља Варош

## Надворешни врски

*  Poleće biznis sa vojne piste
*  KAMIKAZE u Aprilskom ratu 1941.godine

Категорија:Координати на Википодатоците
Категорија:Аеродроми во Србија
Аеродром Истанбул

**Аеродром во Истанбул** ;()  — главниот меѓународен аеродром кој служи за Истанбул, Турција . Сместен е во областа Арнаутќој на европската страна на градот.

Откако ќе бидат завршени сите негови фази, тој ќе може да опслужува до 200 милиони патници годишно во своите 2 терминали изградени на површина од 76,5 км², со шест независни писти. Додека името на проектот на аеродромот било утврдено како Нов Истанбулски Аеродром за време на неговата изградба, тој бил преименуван како Аеродром Истанбул по неговото завршувањезавршувањето. Тендерот за новиот аеродром го добиле Џенгиз, Мапа, Лимак, Колин, Калион,  составено од инвеститори на ИГА, на 3 мај 2013 година, со понуда од 22,152 милијарди евра, што била највисока понуда на тендер во историјата на Републиката. До крајот на 2019 година, структурата на акции на ИГА е како што следува: 35% Калион, 25% Џингез, 20% Мапа и 20% Лимак. По тендерот, темелите на проектот биле поставени на 7 јуни 2014 година.

## Наводи

Категорија:Аеродроми во Истанбул
Категорија:Координати на Википодатоците
Градиште (Грнчиште)

**Градиште** — археолошко наоѓалиште во велешкото село Грнчиште, Општина Градско. Претставува градиште од доцноантичко време. 

На 2&nbsp;км североисточно од селото, на зарамнетото плато од височинка што доминира над околината се гледаат остатоци од ѕидови од утврдувањетото, а по површината се среќаваат фрагменти од керамички садови, питоси и градежен материјал.

## Поврзано
* Список на археолошки наоѓалишта во Велешко

## Наводи
Нарендра Моди

**Нарендра Дамодардас Моди** (роден на 17 септември 1950 година), широко познат како **Нарендра Моди** е индиски политичар кој служи како 14-ти и сегашен премиер на Индија од 2014 година. Тој бил главен министер на Гуџарат од 2001 до 2014 година и е пратеник во парламентот на Варанаси. Моди е член на партијата Баратија Џаната (БЈП) и на Раштарија Свејамсевак Санг (РСС), хинду националистичка волонтерска организација. Тој е првиот премиер надвор од Индискиот национален конгрес кој освои два последователни мандати со целосно мнозинство и вториот што заврши повеќе од пет години на функцијата по Атал Бихари Вајпаи.

## Наводи


Категорија:Политика
Категорија:Индија
Категорија:Родени во 1950 година
Категорија:Индиски политичари
Категорија:Премиери на Индија
Категорија:Живи луѓе
Категорија:Носители на Големиот крст на Легијата на честа
Лака (Грнчиште)

**Лака** — археолошко наоѓалиште во велешкото село Грнчиште, Општина Градско. Претставува населба од бронзено и римско време.

На 2&nbsp;км северозападно од селото, во подножјето на ридот Шупле, кој се наоѓа на левата страна на долот наречен Орешје. На површина од околу 2&nbsp;ха се среќаваат фрагменти од керамички садови од бронзено време и многу керамика, питоси и градежен материјал. Одовде потекнува и надгробен споменик со старогрчки натпис кој се чува во Народниот музеј во Велес.

## Поврзано
* Список на археолошки наоѓалишта во Велешко

## Наводи
Аеродром Ајндховен

**Аеродромот во Ајндховен**   е аеродром сместен 7,6 километри западно од Ајндховен во покраината Северен Брабант, Холандија. Според бројот на опслужени патници, тој е втор по големина аеродром во Холандија, со 6,2 милиони патници во 2018 година (далеку зад Шипхол, кој опслужува повеќе од 70 милиони патници). Аеродромот е користен за цивилниот и воениот сообраќај.

## Историја

## Наводи


Категорија:Координати на Википодатоците
Категорија:Аеродроми во Холандија
Билјана Перчинкова

**Билјана Перчинкова** — македонска писателка, научник и универзитетски професор.

## Животопис

Билјана Перчинкова е редовен професор на Универзитетот Св. Кирил и Методиј, на Електротехнички факултет во Скопје, на кој и докторирала. Перчинкова потоа работела како на Југоисточниот Европски Универзитет отсек Компјутерски науки и технологии и како декан на МИТ.

Почесен член е на Друштво на Писатели на Македонија
Таа е осклучителен активист во борба за права на жените.

## Дела

* Решени задачи на Фортран, 1980;
* Релативност, хаос, Грдел, 1994;
* Книга за сопството, 1999.

Автпр е стотици научни трудови објавени во домашна и светска периодика.

## Наводи

Категорија:Чкенови на ДПМ
Томе Саздов

**Томе Саздов** ( - ) — македонски научник од областа на книжевната историја и народната јужнословенска и македонска книжевност.

## Животопис

Томе Саздов својот животен и работен век го поминал во Скопје, каде е роден и каде починал. Бил универзитетски професор  Универзитетот „Св. Кирил и Методиј“ на Филолошкиот факултет „Блаже Конески“ во Скопје, предавал Усна народна книжевност.

Завршил Филозофски факултет – група Историја на книжевноста на народите на СФРЈ во Скопје 1957. На истиот факултет докторирал на тема „Марко К. Цепенков како собирач на македонски народни умотворби“. Првите години по дипломирањето работел како новинар, по што работел на Филолошкиот факултет, најпрво како асистент, па до редовен професор.

Бил повеќегодишен директор и претседател на Советот на Меѓународниот семинар за македонски јазик, литература и култура во Охрид, претседател на Културно-просветната заедница на Македонија и директор на Институтот за македонска литература. Приредил повеќе зборници со македонски народни умотворби и го популаризирал нашето културно наследство, во домашната и во странската јавност. Почесен член на Друштвото на писателите на Македонија.

## Дела

* Македонската народна поезија, Скопје, 1966; 
* Преглед на македонската народна проза, Скопје, 1970;
* Македонски народни приказни, Скопје, 1972; Марко Цепенков, Џ, Скопје, 1972 (еден од приредувачите);
* Марко К. Цепенков како собирач на македонски народни умотворби, Скопје, 1974;
* Кузман А. Шапкарев, Избрани дела, кн. 1-5, Скопје, 1976 (приредил);
* Собирачки портрети, Скопје 1976; Македонска народна лирика, Скопје, 1977;
* Стефан И. Верковиќ, Јужномакедонски народни приказни, т 1-2, Скопје, 1977;
* Студии за македонската народна книжевност, Скопје, 1978;
* Народни песни од југословенска Македонија, Атина, 1981 (превод на грчки јазик); Македонски народни приказни, Атина, 1981 (превод на грчки јазик);
* Македонска народна лирика, Београд, 1981;
* Миладиновци, Избрани текстови, Скопје 1982;
* На тенка срма нижани. Народни умотворби од Пиринска Македонија, Скопје, 1982;
* Скопје града покрај тиок Вардар, Скопје, 1985; Ѓорѓи Пулевски. Избрани текстови, Скопје, 1985;
* Григор Прличев, Избрани творби, Скопје, 1985; Фолклористички студии, Скопје, 1986;
* Народни песни од Пиринска Македонија, Скопје, 1988;
* Македонска народна литература, Скопје,1988;
* Македонска народна книжевност, Скопје, 1988;
* Жената во македонската народна книжевност, Скопје, 1989;
* Огледи за македонската народна книжевност, Скопје, 1990;
* Усната книжевност на Македонците, Скопје, 1992;
* Историја на македонската книжевност – усна народна книжевност, Скопје, 1997;
*Непознатиот Прличев, Скопје, 1998; Григор Прличев, Запис за Одисеј, Скопје 1996.

## Наводи

Категорија:Македонски книжевни историчари
Категорија:Југословенски книжевни историчари
Категорија:Членови на ДПМ
Категорија:Луѓе од Скопје
Категорија:Македонски универзитетски професори
Категорија:Југословенски универзитетски професори
Фагоката станковиќи

**Фагоката станковиќи** (*Phagocata stankovici*) е ендемичен вид од Планарии (*Turbellaria*) во Охридско Езеро.

## Опис
**Фагоката станковиќи** за првпат бил евидентиран како нов вид од *Reisinger* во 1960 година. Станува збор за непигментиран организам со мали диманзии : 3-4 мм во должина и 0,8-1 мм во ширина. Челниот раб од главата е заоблен. Меѓутоа, при движење, т.е. испитување на средината, средниот дел од главата образува кон напред една блага тапоаголна проекција. Очите се забележително крупни и поставени блиску едно до друго.

Бочните рабови од телото, после вратното стеснување (слабо забележливо, но сепак присутно) дивергираат до почетокот на третата третина од телото, а потоа се насочуваат кон формирање на заострен заден дел.

Усниот отвор е сместен во средишниот дел од стомачната страна. Голтката е цилиндрична и нејзината внатрешна мускулатура е изградена од два одделни слоја : слој на кружни и слој на надолжни мускулни влакна (својствено за претставниците на фамилијата *Planaridae* ). Голтката води во троградно црево. Предната цревна гранка носи 4-5 пара евагинации, и, што е карактеристично за овој вид, таа минува помеѓу очите, завршувајќи најчесто над нив. Оваа морфолошка одлика овозможува *Phagocata stankovici* многу лесно да се разликува од *P.ochridana*. Тие многу не се разликуваат по својот репродуктивен апарат. Анализата на половиот апарат од двата вида покажала дека не постои разлика која би упатила на заклучок дека станува збор за два одделни вида.
## Живеалиште и распространетост
Фагоката станковиќи е жител на литоралниот (198 инд./м²), сублиторалниот (280 инд./м²) т.е. до 65 метри длабочина од профундалниот (16 инд./м²) регион од Охридското Езеро и изворите во близина на Хидробиолошкиот завод (204 инд./м²), Св.Наум (224 инд./м²) и Шум (172 инд./м²). Овие параметри биле средни годишни вредности за густина на популацијата во соодветниот регион од сите истражувани локалитети т.е. биотопи.
## Хоризонтална и вертикална дистрибуција
Вертикалната дистрибуција на овој вид во сите истражувани локалитети започнува од 1 до 2 метри длабочина и скоро со иста густина на популацијата (179-188 инд./м²). Максималната густина на популацијата (310-311 инд./м²) е во појасот од 40 до 45 метри длабочина. Тоа значи дека по однос на фициесот на дното, најголема густина на популацијата се јавува таму каде што подлогата, повеќе или помалку, е постелена со корубите од школката *Dreissena* и полжави. но сепак, овој вид не ги одбегнува ни каменливите ни песокливо-тињестите подлоги. Според неговото батиметриско распостранување (од 1 до 65 метри) може да се рече дека станува збор за стенобатна форма. по однос на температурата овој вид се јавува како еуритермен организам.
## Наводи

Категорија:Фауна на дно во Охридско Езеро
Викторија Теодору

**Викторија Теодору** поет, раскажувач, романописец, преведувач, родена е 1928 година на Крит во Грција.

## Животопис

Викторија Теодору дипломирала на Филозофски факултет во Атина. Иако млада, таа зела учество во Граѓанската војна и била дел од Народниот отпор во Грција против фашизмот. Поради своите напредни идеи и оружање отпир била затворена и поминала неколку години во затвор. Припадник е на група Поети на Отпор. Почесен член е на Друштво на писатели на Македонија.

Добитник е на почесно Рациново признание.

## Дела

* Песни, поезија, 1957 година;
* Праг и прозорец, поезија, !962 година;
* Северно предградие, поезија, 1966 година;
* Кавал, поезија 1971 година;
* Излет, поезија, 1973 година;
* Пофалба, поезија, 1973 година;
* Женски затвор, проза, 1975 година;
* уранија, поезија, 1978 година;
* Трајко, роман, 1979 година;
* Сјајот на вечерницата, поезија, 1980 година;

Преведувач е поетската збирка  Бели Мугри на Кочо Рацин. Нејзиниот превод доживеал две изданија.

## Наводи

Категорија:Членови на ДПМ
Категорија:Грчки писатели
Отоманска проза

Грубо кажано, **прозата на Отоманското Царство** може да се подели во согласност со два обемни периоди: рана османлиска проза, напишана пред 19 век и исклучиво стручна литература по природа, и подоцна османлиска проза, која се протегала од периодот на реформа на Танзимат во средината на 19 век до конечниот пад на Отоманското Царство во 1922 година, во која за првпат била воведена прозна белетристика.

## Рана османлиска проза
Раната османлиска проза, пред 19 век, никогаш не се развила како што се развила современата диванска поезија. Голем дел од причината за ова било тоа што се очекувало прозата од тоа време да се придржува до правилата на *секи*, или римирана проза, вид на пишување што потекнува од арапската литература (*саџа*) што вели дека помеѓу секоја придавка и именка во реченица, мора да има рима.

Но и покрај ова, во Отоманското Царство постоела долга традиција на проза. Оваа традиција, со векови, беше исклучиво стручна по природа - белетристката  традиција била ограничена на наративната поезија. Развиени се бројни вакви стручни прозни жанрови:

* *seyahâtnâme*, или патепис, за кој извонреден пример е *Seyahâtnâme* од Евлија *Челебиј* во 17 век
* *sefâretnâme*, сроден жанр што претставува *своевиден* патопис за патувањата и искуствата на отоманскиот амбасадор, а за кој најдобро *говорат Париз Сефретнесмеси* од 1798-1720 од Јирмисекиз Мехмет Челеби Ефенди, амбасадор на дворот на Луј XV од Франција
* *сијетснотом*, еден вид политички трактат што ги опишува функциите на државата и нуди совети за владетелите, чиј ран *селџук е Сијасатмаāма* од 11 век, напишана на персиски јазик од Низам ал-Мулк, везир пред селјучките владетели Алп Арслан и Малик Шах јас
* *тескире*, збирка кратки биографии на значајни фигури, од кои некои од најзначајните се *тезиретуш-шуара* од 16 век, или биографии на поети, од Латифи и Ашик Челеби
* на *münşeât,* колекција на дела и писма слични на западната традиција на *[[Белетристика|Belles Lettres-]]*
* *муназара*, збирка дебати или од религиозна или од филозофска природа

## Подоцнежна отоманска литература

* Ахтар (списание)
* Сафвети Зија

Категорија:Историја на книжевноста
Категорија:Отоманска култура
Аеродром Броумов

**Аеродромот** **Брумов** (аеродромски код на МОЦВ: **ЛКБР**) - аеродром во Брoумов во Чешка.

## Наводи

## Надворешни врски

* Мрежно место на аеродромот Броумов
* Броумов

Категорија:Аеродроми во Чешка
Категорија:Координати на Википодатоците
Screen Media

**Скрин Медиа** — македонска компанија за надворешно рекламирање со седиште во Скопје. Компанијата е дел од „Еуровиа холдинг“. Основана е во Скопје во 2008 година, основана како агенција за надворешно рекламирање од Елмедин Адеми. Скрин Медиа е една од најголемите компании за надворешно рекламирање во Македонија и има скоро 800 локации во земјата.

## Историја
Скрин Медиа е основана во 2008 година од Елмедин Адеми како компанија за надворешно рекламирање. Компанијата првично започна со рекламирање во Скопје. Во 2009 година, Скрин Медија соработуваше со Швајцарскиот инвеститор за развој на бизнисот, а потоа во март компанијата започна со проширување на својата мрежа надвор од Скопје и во другите градови на Македонија. Компанијата го доби тендерот на Општина Велес за управување со билборди во градот во 2010 година, а потоа исто така победи на тендер со општини Битола, Струга, Дебар и Прилеп за управување со билборди во градовите.

Во 2011 година, Општина Охрид склучи договор со Скрин Медија во вредност од 2 милиони денари. Истата година компанијата стана пионер на осветлени билборди во општина Тетово. Како нов рекламен простор во градот Скопје во јуни 2013 година, градоначалникот на Скопје постави нови унифицирани билборди и градски светла. Скрин Медија учествуваше на тендерот за управување со билбордите и доби 15-годишен договор за управување со 200 билборди, 63 градски светла и 12 ЛЦД-панели.

Приходот на компанијата беше 73 милиони денари во 2014 година и речиси двојно се зголеми на 133 милиони денари во 2015 година. Адеми ја освои наградата Претприемач на годината во 2015 година и Скрин Медија беше национален победник на Македонија на Европските деловни награди во 2016 година.

## Услуги
Скрин Медиа нуди решенија за надворешно рекламирање, вклучувајќи билборди, мега светла, градски светла, wallидни мурали, спонзорства и социјални активности. Додека компанијата работи и со јавни институции, таа придонесува само за околу 3% од своите приходи.

## Социјални активности
Од 2009 до 2013 година, Скрин Медија беше примарен спонзор на Деновите на албанската азбука, Театарот во Тетово за промовирање на нивните активности. Од 2010 година, Скрин Медија спонзорираше мал детски фудбалски клуб и учествуваше со УСАИД Детски болести. Компанијата исто така им помогна на жртвите од поплавите во Тетово во 2015 година.

## Контроверзии
Сопственикот на Скрин Медија, Елмедин Адеми е внук на Абдилаќим Адеми, министерот за образование и наука на Македонија. Абдилаќим беше и генерален секретар на вториот по големина учесник во коалицијата во владата предводена од ВМРО-ДПМНЕ - ДУИ.

## Наводи

Категорија:Македонски претпријатија
Аеродром Сеница

**Аеродромот Сеница**  - приватен аеродром во близина на градот Сеница во западна Словачка. Со аеродромот управува аероклубот Зарохацки од Сеница.

## Надворешни врски

* Официјална страница на Захорацки Аероклуб Сеница
* 

Категорија:Аеродроми во Словачка
Аеродром Тираспол

**Аеродромот Тираспол**  - аеродром сместен во Тираспол, Молдавија. Претходно служел како воена воздушна база.

## Наводи

Категорија:Координати на Википодатоците
Тираспол
Аеродром Чачак

**Аеродромот Чачак** , познат и како **Аеродром Прељина** или **Аеродром Раван**, - аеродром сместен во близина на хиподромот во Чачак, Србија. Раван е спортска аеродром од класата А1. Аеродромот има писта со димензии 600 х 60 метри, клупска куќа, хангар за чување на леталата, како и контролна кула за летање висока 16 метри. На овој аеродром некогаш функционирал Аеро клубот Чачак, а денес тоа е Чачански Аеро Клуб Финес, центар за обука на пилоти на лесни моторни авиони и моторни едрилици. Секоја година, тука се одржува месниот Аеро собир.

Аеродромот се наоѓа на 6 км североисточно од градот Чачак, во селото Прељина.

## Наводи

Категорија:Координати на Википодатоците
Категорија:Аеродроми во Србија
Свеќник (ТВ-филм)

**„''Свеќник''“** ― македонски телевизиски филм од 1969 година. Го режирал Душко Наумовски, а сценариото е напишано по истоименото дело на Алфред де Мисе.

## Улоги

## Надворешни врски
* 

Категорија:Македонски филмови од 1960-тите
Категорија:Телевизиски филмови
Категорија:Филмови на Душко Наумовски
Категорија:Филмови со Коле Ангеловски
Категорија:Филмови со Љупка Џундева
Категорија:Филмови со Драги Костовски
Категорија:Филмови со Петре Прличко
Категорија:Филмови од 1969 година
Категорија:Појавено во 1969 година во Македонија
Категорија:Појавено во 1969 година во Југославија
Мартинрода

**Мартинрода** може да се однесува на следниве места во Тирингија, Германија:

* Мартинрода (Вартбург) — село и поранешна општина во округот Вартбург
* Мартинрода (Илм) — општина во округот Илм
ФК Колумбус Кру

**ФК Колумбус Кру** е американски фудбалски клуб со седиште во Колумбос, Охајо. Екипата се натпреварува во МЛС лигата како член на Источната конференција, а своето прво појавување во ова натпреварување го имале во 1996 година како еден од десетте основачки клубови на лигата. Со клубот моментално управува сопственичка група предводена од семејството Хаслам и поранешниот клупски доктор Пит Едвардс. Групата Хаслам / Едвардс е третиот сопственик во клупската историја.

Клубот бил основан во 1994 година како **Колумбус Кру**. Од 1999 година, Кру ги играат својте домашни натпревари на стадионот Мапфре, првиот специфичен фудбалски стадион некогаш изграден за клуб од МЛС, кој почнувајќи од сезоната 2015 е со капацитет од 19.968 седечки места. Од 1996 до 1998 година, клубот ги играл своите домашни натпревари на стадионот Охајо во кампусот на Државниот универзитет во Охајо. Во 2014 година, клубот поставил рекорд за најмногу распродажби на сите седечки места на стадионот за време на своите натпревари.

Колумбус Кру досега има освоено шест големи трофеи: МЛС купот во 2008 и 2020, Supporters' Shield во 2004, 2008, и 2009, и Отворениот куп на САД во 2002. Покрај тоа, клубот се пласирал во КОНКАКАФ Лигата на шампионите (или нејзиниот претходник, КОНКАКАФ Купот на шампионите) четири пати, стигајќи до четвртфиналето во првите три наврати.

## Бои, дресови и амблеми
### Дресови

## Тренери
* Тимо Лиекоски *(1995-1996)*
* Том Фицџералд *(1996-2001)*
* Грег Андрулис *(2001-2005)*
* Роберт Важиха *(2005)*
* Зиги Шмид *(2005-2008)*
* Роберт Важиха *(2008-2013)*
* Брајан Блис *(2013)*
* Грег Берхалтер *(2013-2018)*
* Кејлеб Портер *(2019-денес)*

## Наводи

## Надворешни врски
* Официјално мрежно место

Колумбус Кру
Категорија:Колумбус
Томислав Тодоровски

**Томислав Тодоровски**, книжевен историчар, универзитетски професор, роден е на 9 февруари 1937 година, во Куманово.

## Библиографија
Основно, гимназиско и факултетско образование завршил воСкопје. По завршување на факултетот работел како професир по мајлин јазик во повеќе гимназии.

Во 1971 година станал асистент по предметот Нова хрватска книжевност на тогапниот Филозофски фајуктет, сегашен: Универзитетот Св. Кирил и Методиј на Филолошкиот факултет Блаже Конески во Скопје.

Магистрирал на истиот факултет на тема: Изучување на Рациновата оиезија во средните училишта на СРМ“ во 1975 година и докторирал на тема: „Кузман Шапкаров, живот и дело“, во 1980 година.

Бил редовен професор, декан и претседател на Советот на Факултетот, раководител на Семинарот за македонски јазик, литература и култура при Универзитетот „Св. Кирил и Методиј“ во Скопје, член на Сенатот на Универзитетит и др. Негов интерес се книжевните процеси, авторите и делата од македонскиот ⅩⅠⅩ и ⅩⅩ в.

Почесен член е на Друштво на писатели на Македонија.

## Дела

* Спомените на Исаија Мажовски, 1972 година; 

* Кочо Рацин во средното училиште, 1976 година; 

* Кузман Шапкарев, Избор, 1982 година; 

* Кузман А. Шапкарев, Записи,  1990 година; 

* Никола Киров Мајски, Драми, 1991 година; 

* Енциклопедиските прирачници Македонија – настани, личности и дела, 1999 и 2000 година; 

* Согледби, 2005 година. 

## Наводи

Категорија: Членови на ДПМ
Категорија: Луѓе од Скопје
Гератал

**Гератал** () — општина во округот Илм, во сојузната покраина Тирингија, Германија.

Се наоѓа на северниот раб од Тириншката Шума околу 30 километри југозападно од покраинскиот главен град Ерфурт и била новосоздадена при општинската реформа во 2019 година. Била именувана по реките Вилде Гера и Цаме Гера, кои течат низ местата. Седиште на општинската администрација е најголемото место Грефенрода.

Во местото Гераберг се наоѓа седиштето на општинската заедница Гератал/Плауе, на која не е нејзин составен дел.

## Географија

Местата на општината се наоѓаат на северниот раб на Тириншката Шума помеѓу Арнштат и Оберхоф. На реката Вилде Гера се наоѓа главното место Грефенрода, како и малото село Либенштајн со неговиот замок. Северозападно се наоѓаат местата Франкенхајн и Госел. Југоисточно се наоѓа долината на Цаме Гера, на која се наоѓа второто најголемо место Гераберг. Во страничната долина на потокот Вирбах се наоѓа Гешвенда, помеѓу Грефенрода и Гераберг.

Највисока точка на општината е Екартскопф со височина од 815 метри, додека најниска точка е долината на Вилде Гера помеѓу Либенштајн и Плауе на 350 метри.

### Општински единици

мини|лево|Места во Гератал

Општината се состои од местата Грефенрода (со имотот Дерберг), Гешвенда, Гераберг (спојување на селата Гера и Арлесберг во 1923 година), Франкенхајн, Либенштајн и Госел.

### Соседни општини

Соседни општини од север надесно се: Амт Ваксенбург – Арнштат – Плауе – Мартинрода – Елгерсбург – Зул – Оберхоф – Ордруф.

## Историја

Општината била создадена на 1 јануари 2019 година со спојување на претходните самостојни општини Франкенхајн, Гераберг, Гешвенда, Госел, Грефенрода и Либенштајн.

## Наводи

## Надворешни врски

Категорија:Илм (округ)
Горномаалски Рид (Зрновци)

**Горномаалски Рид** — археолошко наоѓалиште во кочанското село Зрновци, Општина Зрновци. Претставува некропола од римско време.

Во непосредна близина на Горно маало, на ниска чука со зарамнето плато биле откриени десетина гроба градени од камени плочи. Според кажувањата на селаните, во гробовите биле најдени повеќе искршени керамички садови.

## Поврзано

* Список на археолошки наоѓалишта во Кочанско

## Наводи
Могили (Видовиште)

**Могили** — археолошко наоѓалиште во кочанското село Видовиште, Општина Зрновци. Претставува некропола-магили од римско време.

Под селото, на неговиот североисточен раб се наоѓа голема могила со пречник од 20м во основата и височина од 4м, на чиј врв се вкопани неколку гробови од турско време. Во непосредна близина на могилата постоела уште една могила која, во 1977 година, со проширувањето на фудбалското игралиште е целосно уништена.

## Поврзано
* Список на археолошки наоѓалишта во Кочанско

## Наводи
Во Селото (Видовиште)

**Во селото** — археолошко наоѓалиште во кочанското село Видовиште, Општина Зрновци. Претставува населба и некропола од римско време.

Во селото, особено во непосредна близина на црквата се среќаваат фрагменти од керамички садови, питоси и покривни ќерамиди. Близу до управната зграда на задругата се откриени неколку гробови.

## Поврзано
* Список на археолошки наоѓалишта во Кочанско

## Наводи
Гарагаска (Видовиште)

**Гарагаска** — археолошко наоѓалиште во кочанското село Видовиште, Општина Зрновци. Претставува населба од доцноантичко време.

На југозападниот раб на селото, на пространа тераса се среќаваат фрагменти од керамички садови, тегули, питоси и покривни ќерамиди. Во нивата на еден селанец е откриен и еден питос.

## Поврзано
* Список на археолошки наоѓалишта во Кочанско

## Наводи
Трнавица (Видовиште)

**Трнавица** — археолошко наоѓалиште во кочанското село Видовиште, Општина Зрновци. Претставува могила од римско време.

На 2 км западно од селото, на десната страна од селскиот пат Видовиште-Теранци има могила која е делумно оштетена, со пречник во основата од 20 м и зачувана височина од 2 м.

## Поврзано
* Список на археолошки наоѓалишта во Кочанско

## Наводи
Доживувањата на Мравката Боро (книга за деца)

**Доживувањата на Мравката Боро** (приказни за исклучително паметни деца), книга на Тодор Јовчевски во издание на Слово љубве - Букви букс, Скопје 2016 година.

## Содржина

Книгата „Доживувањата на Мравката Боро“ е книга за деца. Содржи 22 кратки раскази каде се опишуваат доживувањето на Боро и другарите. Прво што треба да се знае е дека Боро е исклучително паметно мравче. Но, како тоа обично оди заедно, Боро е неверојатно палаво и љубопитно мравче. 
мини

Како ликови во расказите се јавуваат неговиот татко и мајка кои се смерни, го подучуваат малиот Боро на правилата во животот, за доброто и злото, за убавината и нормално, за хигиената. Го подучуваат и за тоа да биде чесен, искрен и работлив. Мравката Боро понекогаш знае да излаже, да биде фалбаџија, некогаш и себичен. 
Боро има пријатели и непријатели. Непријател е пајакот кој се обиде да ги залови малите и наивни мравки во својата мрежа. Не е во добри односи со мрзливиот и арогантен црв кој впрочем поради својата самотија е груб, не е во добри односи со Скакулецот Скокалко кој е жртва на својата надменост. Не воодушевен од Боки Боксерот затоа што од него добива убава и поучна лекција.

Затоа негови пријатели се Светлана Светулката, нејзината помала сестра Светулката Лукса, кокетната бубамара Буби, мудрите мравчиња Сања, Тања и Клара. Тука е другар му, мравчето Перо кој е лаком и секогаш гладен. малите пчелички Хана и Прашка кои имаат некои скриени симпатии за палавиот Боро. Веројатно најшармантниот лик во оваа книга е Бумбарот Буле. Буле е поет и низ цела книга зборува во стихови.

## Одлики

Куриозитет на оваа книга е што авторот добил инспирација за ликот на Мравката Боро од лик што излегувал во каиш стрип кога авторот бил толку мал што како вели: „одев исправен под масата“ Ликот на Боро е прв пат објавен во сликовница каде онака паметен објаснува мудрости за зеленчукот. Дизајниран е од илустраторот Александар Сотировски. Во оваа книга, прекрасно илустрирана, е редизајнирана од илустраторот Александра Ацеска.
Ова е книга за деца. Но, во последниот расказ Боро и дружината запаѓаат во неволја. Успеваат да излезат од проблемите благодарејќи на своето другарство и соработка. Тука веќе книгата добива друга димензија. Колку се инсектите мали на Земјата? Колку сме ние мали под ѕвездите?

## Наводи

Категорија:Македонски книги
Категорија:Книги на Тодор Јовчевски
Цимери

**Цимери** - македонска комедија.

На 12 октомври 2015 на телевизија Алфа започнала новата хумористична играна серија „Цимери“. Проектот бил дел од сопствената играна продукција на Алфа содржел 40 епизоди од по 30 минути. Режисер бил Тихомир Бачовски, кој изјавил дека дејството опфаќало реални ситуации од животот со веродостоен игран приод.

Извршен продуцент на серијата бил Тони Ристов, а се работело според идеја на Ефтим Трајчов.

Сценаријата ги напишале Ефтим Трајчов, Елена Стојановска и Зоран Бојаровски. Главните улоги ги толкувале: Кристина Атанасова Арсова, Снежана Киселичка, Миле Вратеовски, Милорад Ангелов, Ефтим Трајчов Ѓаурски, Бојан Велевски и други македонски артисти.

## Улоги

## Заплет
Главните шест лика се Марко, Цветко, Митко, баба Цена, Финка и Свјатло Красимиров, кои ќе го прикажат животот на цимерите во Скопје низ комичните ситуации на нивниот секојдневен живот. Случките низ кои ќе ги градат ликовите се од современото живеење и се проткаени со хумористични и иронични заплети. Темите се актуелни, секојдневни и провокативни, од вработување и градење кариера до вљубување, сексуалност, па се’ до тоа како да се преживее во голем град.

## Музика
Музичката тема на серијата “Цимери” ја изведуваат Куку Леле, а серијата е снимана во студиото на Алфа и на неколку локации во Скопје.

## Наводи


Категорија:Македонски телевизиски серии
Категорија:Македонски дела од 2015 година
Старац

**Старац** или **Старец** () — село во општина Бујановац, Пчињски Управен Округ, Србија. Во неговиот атар се наоѓа познатиот манастир „Св. Прохор Пчински“, изграден во XI век.

## Историја
Во крајот на XIX век Старац е село во Прешевската каза на Отоманското Царство. Според статистиката на Васил К’нчов („Македонија. Етнографија и статистика“) од 1900 година *Старац* е населувано со 520 жители Македонци христијани. Според патријаршискиот скопски митрополит Фирмилијан во 1902 година во *Старац* има 91 македонска кука под патријаршијата. По податоци на секретари на Бугарската егзархија Димитар Мишев („Lа Mаcédoinе еt sа Populаtion Chrétiеnnе“) во 1905 во *Старец* (Stаrеtz) живеат 680.

## Население

Во Старац се запазени останки од голема црква, посветена на Светата Троица, можеби најстарата црква во региони на Бујановац. Според месната традиција црквата е била издигната пред манастири „Свети Прохор Пчински“ и во неа отседнал Свети Прохор, пред заради појавата на некакви диваци да отиде во Козјак. Во земјиштето на Старац според преданијата имало уште две цркви: „Свет #Кромид“ и „Свети Никола“.

## Личности
* Христо Стефанов - Старачки (1870 – 1940), србомански четнически войвод

## Белешки

## Наводи


Категорија:Бујановац
Категорија:Населени места во Јужна Србија
Категорија:Населени места во Вардарска Македонија
Сања Атанасовска

**Сања Атанасовска** (р. 21 декември 1985, Куманово) — македонска новинарка и поетеса.

## Животопис
Родена на 21 декември 1985 година во градот Куманово. Стекнала гимназиско образование во нејзиниот мајчин град. Продолжила со нејзиното образование во Скопје.

Во 2015 година ја објавил збирката поезија „*Писмото на десетте прсти*“ која ја доби наградата Лесновски ѕвона за најдобра дебитантска книга. Во 2017 година ја објавува електронската книга поезија „*Тапија од животот*“ на Фондација Македоника, а истата година ја доби и наградата Караманов за збирката поезија „*Стаклена градина*“. Стихозбирката има и аудио верзија. Во 2017 година го освоила третото место на книжевниот фестивал Панонски галеб во Суботица, Србија. Во 2019 година авторката била на книжевна резиденција во Цетиње, Црна Гора. Истата година Атанасовска ја објави збирката поезија „*Шафране мој*“ во издание на Слово љубве - букви букс од Скопје, а следната година ја објави стихозбирката „*Афродита трча по ветерници*“ кај истиот издавач. Во 2025 година излезе од печат стихозбирката „*Хортензија на клада*“. Поетесата објавува поезија во повеќе списанија во регионот и пошироко. Дел од нејзините песни се преведени на шпански, француски и српски јазик.

## Дела

* Писмото на десетте прсти, поезија, 2015 година:
* Тапија од животот, поезија, (електронска книга), 2017 година;
* Стаклена градина, поезија,  2017 година;
* Шафране мој, поезија, 2019 година;
* Афродита трча по ветерници, поезија, 2020 година
* Хортензија на клада, поезија, 2025 година

## Награди

* Наградата Лесновски ѕвона;
* Наградата Караманов;
* Третета награда на меѓународниот книжевни фестивал „Панонски галеб“ - Суботица

## Наводи

Категорија:Македонски писателки
Категорија:Луѓе од Куманово
Олгица Станковска

**Олгица Станковска** (15 февруари 1987, Скопје) — македонска писателка и преведувачка.

## Животопис
Олгица Станковска дипломирала македонска книжевност и јужнословенски книжевности, на Универзитетот Св. Кирил и Методиј на Филолошкиот факултет Блаже Конески во Скопје. 

Од 2014 година работи како уредник во издавачката куќа Слово љубве - Букви букс. Еден од позначајните проекти на кои работела е европскиот проект citybooks Skopje, чиј носител е белгиско-холандската организација deBuren. (www.citybooks.eu), во кој учествува како асистент на проект-менаџер. Работи и како менаџер на НВО центар за култура, едукација и толеранција Bukvibooks и како уредник на едицијата „Моја“ застапена во рамките на издавачкиот центар „Слово Љубве - Букви букс“, чија цел е промоција и афирмација на дебитантски авторски дела. Уште еден значаен проект на кој соработува е антологијата „Потекло на зборот. Антологија на аргентински раскaз“ (Слово Љубве“, 2013), каде учествува како уредник. Најголемиот проект на кој учествувала е подготовката и издавањето на српско-македонскиот речник во издание на „Слово Љубве“ – Скопје во 2015 година. 

## Творештво
* Пишанки или раскази на вересијa, раскази (2012)
* Српско-македонски речник, соавтор (2015)

Три нејзини кратки раскази се застапени во антологијата на македонскиот краток расказ, „Џинџуџе во земјата на афионите“ (Темплум, 2022). 

Исто така, таа се бави и со превод на книжевни дела од српски на македонски јазик (Матија Беќковиќ и Гојко Ѓого, Сања Р. Петровиќ итн.).

## Наводи

Категорија:Македонски писатели
Категорија:Луѓе од Скопје
Категорија:Родени во 1987 година
Од зад грб (ТВ-филм)

**„''Од зад грб''“** — македонски телевизиски филм од 1985 година. Го режирал Благој Андреев, а сценариото е на Јован Павловски.

## Улоги

## Надворешни врски
* 
* „Од зад грб“ - Od Zad Grb - Full Movie MRT на Јутјуб

Категорија:Македонски филмови од 1980-тите
Категорија:Телевизиски филмови
Категорија:Филмови на Благој Андреев
Категорија:Филмови со Џемаил Максут
Категорија:Филмови со Салаетин Билал
Категорија:Филмови со Мето Јовановски
Категорија:Филмови со Катерина Коцевска
Категорија:Филмови со Ѓорѓи Колозов
Категорија:Филмови со Младен Крстевски
Категорија:Филмови со Ненад Милосављевиќ
Категорија:Филмови со Љупчо Петрушевски
Категорија:Филмови со Божо Софрониевски
Категорија:Филмови со Ненад Стојановски
Категорија:Филмови со Славица Зафировска
Категорија:Филмови со Кирил Псалтиров
Категорија:Филмови од 1985 година
Категорија:Појавено во 1985 година во Македонија
Категорија:Појавено во 1985 година во Југославија
Катерина Шошко

**Катерина Шошко** македонски романописец, родена е на 3 септември 1986 година, во Скопје

## Животопис

Катерина Шошко средното образование го добива во гимназијата „Јосип Броз Тито“ во Скопје. Во 2008 дипломирала на Правниот факултет Јустинијан Први во Скопје, на насоката Политички науки, а во 2013 магистрирала на истиот факултет, на насоката Применета политика.

Од 2011 пишува за домашни електронски медиуми. Покрај фриленс пишувањето на веб и блог содржини, електронски книги, преводи од англиски и српски јазик, работи и како СЕО контент писател.

Во 2016 година, издавачката куќа Слово љубве - Букви букс го издава нејзиниот прв роман, психолошко-криминалниот трилер „Крвава Месечина“. 
Во 2020 година, издавачката куќа Антолог го издава нејзиниот втор роман, натприродниот трилер „Случајот Чернобог“.
Авторката живее и работи во Скопје.

## Дела

* Крвава Месечина, роман, 2016 година;
* Случајот чернобог, роман, 2020 година;

Романот „Крвава Месечина“ во 2017 година ја доби наградата на Фондација Македоника за книга на месец февруари.

## Наводи

Категорија:Македонски писатели
Категорија:Родени во 1986 година
Банко Боависта (управна зграда)

**Управната зградата на Банко Боависта** - еден од најзначајните проекти на Оскар Нимаер во Рио де Жанеиро. Дизајнирана во 1946 година, вклучувало структурни наводи на инженерот Жоаким Кардозо. Отворена била во 1948 година.

Почитувајќи ја сончевата инциденца, предната фасада изненадува со закривената завеса од стаклени тули, помеѓу влезот, што ја осветлува внатрешноста на зградата. Западната фасада има дрвен сонцо-прекршувач што може да се прилагоди според потребите и северната фасада има хоризонтални бетонски брисети, слични на оние од седиштето на Министерството на образование и здравство.

На фасадата има мозаичен панел, од Пауло Вернек и внатре „Првата маса во Бразил“, платно од Портинари, насликано во годината кога била инаугурирана зградата.

Зградата била наведена од Државниот институт за културно наследство (ИНЕПАЦ) во 1992 година.

## Наводи

## Поврзано

* Оскар Нимаер
* Жоаким Кардозо

## Надворешни врски
* Imagem da fachada com pilotis, tijolo de vidro e painel de Paulo Werneck 

Категорија:Градби во Рио де Жанеиро
Карлос Фуентес

**Карлос Фуентес** (шпански: *Carlos Fuentes*, 1928 - 2012) бил мексикански писател, дипломат и универзитетски професор.

## Животопис
Карлос Фуентес е роден во Панама, во семејство на дипломати. Детството го поминал во повеќе градови во Латинска Америка, а од 1934 до 1940 година живеел во Вашингтон, каде го продолжил образованието и го научил англискиот јазик, што подоцна му овозможило и тој да стане дипломат. Исто така, тој предавал на неколку угледни универзитети, како: Харвард, Принстон, Кембриџ, Корнел и Колумбија. По убедување бил социјалист и бил приврзаник на запатистите, ја поддржувал Кубанската револуција, а потоа и сандинистите во Никарагва, а тоа било причина за раскинувањето на односите со неговиот близок пријател Октавио Паз. Поради спротивставувањето на американската интервенционистичка политика, на Фуентес му бил забранет влезот во САД, а негови блиски пријатели биле Чарлс Рајт Милс и Луис Буњел.

## Творештво
Карлос Фуентес се смета за еден од најголемите современи латиноамерикански писатели, а неговите дела се преведени на 24 јазици. Неговите најважни романи се:
* Смртта на Артемио Круз
* Terra Nostra
* Стариот Гринго
* Дијана или осамената божица на ловот

## Наводи

Категорија:Мексикански писатели
Категорија:Починати во 2012 година
Категорија:Родени во 1928 година
Категорија:Погребани на гробиштата „Монпарнас“
Игор Анѓелков

**Игор Анѓелков** (р. ) — македонски писател, критичар и уредник.

## Животопис

Роден е во Скопје. Дипломирал интердисциплинарни студии по новинарство, а магистрирал на мастер студиите по "Медиуми и комуникации" на Правниот факултет при Универзитетот Св. Кирил и Методиј во Скопје.

Активно е присутен во периодиката со низа критички осврти и рецензии од областа на книжевноста, музиката и филмот, а долго време беше дел и од екипите на скопските радија "Канал 103" и "Равел".

Повеќе десет години е уредник на популарната едиција "ПРОаЗА" во издавачката куќа "Или-Или", а исто толку години е автор и уредник на филмскиот магазин "Филмополис" на ТВ Телма.

## Дела

* Кротки приказни, кратки раскази, 2006 година;
* Крај-пат, роман, 2010 година;
* Фото синтеза, роман, 2013 година;
* Филм.мкд, од областа на филм, 2015 година;
* Филмски град, од областа на филм, 2018 година;
* Шрапнел, роман, 2020 година.

## Награди

* Државната награда за публицистика „Мито Хаџивасилев-Јасмин“ за 2015 година;

Романите Крај-пат, и Шрапнел беа во најтесна конкуренција за Рациново признание.

## Наводи

## Надворешни врски
* „Херој на еден ден“ — портал на Игор Анѓелков за книжевност, уметност, филм и музика

Категорија:Македонски писатели
Категорија:Луѓе од Скопје
Дијана Петрова

**Дијана Петрова** — македонски писател, родена е 8 април 1992 година во Делчево.

## Животопис
Дијана Петрова основно и средно училиште завршила во родниот град. Дипломирала на катедрата за македонска книжевност и јужнословенски книжевности при Универзитетот Св. Кирил и Методиј на Филолошкиот факултет Блаже Конески во Скопје. Живее и работи во Скопје.

## Дела

* „Бдеењето над себе“, роман, (Нов Вавилон, 2019)
* „Не правете им сенка на гробовите“, збирка раскази, (Антолог, 2020)

## Награди
Првата награда за расказот „Рош Хашана“ на литературниот конкурс „Раскажувам фотографија 2023“ во Меморијалниот центар на холокаустот на Евреите од Македонија.

## Наводи

Категорија:Македонски писатели
Категорија:Луѓе од Делчево